### Resume

Forslag fra Simon Berg (Dansk Folkeparti) om, at Winni Christiansen placeres på parkområdet ved [adresse] eller ved [adresse] 19H.

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 27. september 2023 fra Simon Berg, DF, lyder således:

Simon Berg (Dansk Folkeparti) fremsender følgende forslag til optagelse på Teknisk Udvalgs dagsorden for mødet den 3. oktober 2023:

Indstilling:

Simon Berg anmoder om at pålægge Teknisk Udvalg, med inddragelse af relevante forvaltninger, at udarbejde et konkret løsningsforslag til genplaceringen af [adresse] på en af følgende lokationer:

Placering nr. 1:

Det grønne anlæg ud mod Vagn Dam over for pølsevognens nuværende placering ([adresse] og [adresse], med 3-4 tilhørende p-pladser).

![](data:image/png;base64...)

Billede.

Placering nr. 2:

Pladsen ud mod [adresse] - ved adressen [adresse], 7100 Vejle.

![](data:image/png;base64...)

Billede.

Motivering:

Den forestående ombygning af krydset Boulevarden-Vardevej kræver en flytning af pølsevognen, der er placeret på vejarealet i krydset.

Set i lyset af forvaltningens og flertallet i Teknisk Udvalgs beslutning om at afbryde lejemålet på den omtalte kommunale grund, mener jeg, at vi er politisk forpligtet til at tilbyde et tilsvarende alternativ til placeringen, der også tager hensyn til virksomhedens fremtidige drift.

Udgangspunktet er, at det samlede udvalg vil nå til enighed om den fremtidige placering af pølsevognen. Processen har været lang, og det er tungtvejende, at vi giver ejerne klarhed om deres fremtidige forhold.

Lad os huske pølsevognen er både en del af vest-byen, samfundet og det danske gadebillede. Pølsevognen er et stykke kultur og del af den danske historie og tradition.

Og ikke at glemme at kært barn har mange navne så der findes der et helt uformelt sprog for retterne;

Pølsepram, [adresse], foderbræt, skinkekutter.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udvalget behandlede forslaget.

Simon Berg stemte for, de øvrige udvalgsmedlemmer stemte imod.

Dermed blev forslaget nedstemt.

Oskar Mortensen var fraværende.